Legal Document

Category: 44

Text:
13. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 34641 της 12/19 Μαΐου 1972  (ΦΕΚ Β΄358). Περί ρυθμίσεως θεμάτων εξετάσεων φοιτητών της Φυσικομαθηματικής Σχολής του Αριστοτελείου Πανεπιστημίου Θεσσαλονίκης. Έχοντες υπ’ όψει: α) Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/1962 (ΦΕΚ 187 τευχ. Α΄) «περί κυρώσεως της υπ’ αριθ. 107/1962 πράξεως του Υπουργικού Συμβουλίου» περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων». β) την υπ’ αριθ. 155165/1971 (ΦΕΚ 919 τευχ. Β΄/13.11.71) ημετέραν απόφασιν «περί των διδασκομένων και εξεταζομένων μαθημάτων παρά τη Φυσικομαθηματική Σχολή του Πανεπιστημίου Θεσσαλονίκης». γ)Την πρότασιν της Φυσικομαθηματικής Σχολής του Αριστοτελείου Πανεπιστημίου Θεσσαλονίκης (συνεδρίαι από 20.12.1971 και 17.1.1972) και της Συγκλήτου του αυτού Πανεπιστημίου (συνεδρία από 8.3.1972), αποφασίζομεν:  Καθορίζομεν από του ακαδημαϊκού έτους 19711972 τας εξετάσεις των φοιτητών της Φυσικομαθηματικής Σχολής του Πανεπιστημίου Θεσσαλονίκης, ως ακολούθως: Εξεταζόμενα μαθήματα ΄Αρθρ.1.-1.Τα καθ’ έκαστον έτος σπουδών εξεταζόμενα μαθήματα είναι τα διαλαμβανόμενα εν τω προγράμματι διδασκομένων μαθημάτων υποχρεωτικά και δύο κατ’ επιλογήν μαθήματα. 2.Η επιλογή των προαιρετικών μαθημάτων δηλούται υπό των φοιτητών των μεν πρωτοετών κατά την εγγραφήν των, των δε φοιτητών των λοιπών ετών φοιτήσεως κατά την αρχήν του πανεπιστημιακού έτους και εντός τακτής προθεσμίας, οριζομένης υπό της Σχολής. 3.Η κατά τα ανωτέρω επιλογή, γνωστοποιείται προς την Γραμματείαν της οικείας Σχολής δι’ υποβολής εγγράφου δηλώσεως, υπογραφομένης υπό του ενδιαφερομένου φοιτητού. 4.Φοιτηταί παραλειπόντες, όπως δηλώσωσιν εμπροθέσμως τα μαθήματα της προτιμήσεώς των κατανέμονται συμμέτρως προς τας εμπροθέσμους δηλώσεις κατόπιν κληρώσεως διενεργουμένης υπό του Κοσμήτορος της Σχολής. Εξαμηνιαία μαθήματα Άρθρ.2.-1.Εξαμηνιαίον μάθημα λογίζεται το διδασκόμενον επί έν μόνον εξάμηνον εκάστου ακαδημαϊκού έτους. 2.Η διάρκεια των εξαμήνων καθορίζεται ως ακολούθως: Το Α΄ εξάμηνον άρχεται την 16ην Οκτωβρίου εκάστου έτους και λήγει την 5ην Φεβρουαρίου του επομένου έτους. Το Β΄ εξάμηνον άρχεται την 17ην Φεβρουαρίου εκάστου έτους και λήγει την 20ην Μαΐου του ίδίου έτους. 3.Η εξέτασις του εξαμηνιαίου μαθήματος διενεργείται άμα τη λήξει του οικείου εξαμήνου, καθ΄ ο εδιδάχθει το μάθημα τούτο. Ειδικώτερον η εξέτασις εξαμηνιαίου μαθήματος του Α΄ εξαμήνου άρχεται πέντε ημέρας μετά την διακοπήν των μαθημάτων και διενεργείται κατά το μεταξύ 10ης έως 16ης Φεβρουαρίου χρονικόν διάστημα. Ως δευτέρα περίοδος εξετάσεως εξαμηνιαίου μαθήματος λογίζεται η κατά μήνα Οκτώβριον τοιαύτη είτε πρόκειται περί εξαμηνιαίου μαθήματος του Α΄ εξαμήνου είτε του Β΄ τοιούτου. 4.Το εξαμηνιαίον μάθημα βαθμολογείται αυτοτελώς και επί της ιδίας βαθμολογικής κλίμακος ως ετήσιον τοιούτον. Το αυτό ισχύει και δια την έκδοσιν του μέσου όρου βαθμολογίας, όστις προκύπτει εκ του αθροίσματος του βαθμού επιτυχίας επί των εξαμηνιαίων και ετησίων μαθημάτων, διαιρούμενα δια του αριθμού των μαθημάτων τούτων. Τμηματικαί εξετάσεις Άρθρ.3.-1.Από του ακαδημαϊκού έτους 1971 – 1972 αι περίοδοι των τμηματικών εξετάσεων περιορίζονται εις δύο και διενεργούνται κατά το χρονικόν διάστημα μεταξύ 1ης έως 15ης Ιουνίου και 1ης έως 15ης Οκτωβρίου εκάστου έτους φοιτήσεως. 2.Αι τμηματικαί εξετάσεις διεξάγονται γραπτώς ή προφορικώς, ή γραπτώς και προφορικώς ή γραπτώς, πρακτικώς και προφορικώς αναλόγως της φύσεως του εξεταζομένου μαθήματος και κατά την κρίσιν του οικείου Καθηγητού. (Αντί των σελ. 527(β) και 528,01) Σελ. 527(γ) Σχολή Θετικών Επιστημών Παν/μίου Θεσ/νίκης 31.Ε.ι.12-13 3.Η προσέλευσις των φοιτητών εις τας εξετάσεις εκάστου μαθήματος επιτρέπεται κατόπιν ανελλιπούς και επιτυχούς παρακολουθήσεως των παραδόσεων, των φροντιστηρίων και εργαστηριακών ασκήσεων, κρινομένη υπό του οικείου Καθηγητού. Εφ’ όσον υπό του προγράμματος σπουδών προβλέπεται άσκησις εις εργαστήρια, άνευ παραλλήλου διδασκαλίας αντιστοίχου μαθήματος, η επιτυχής περάτωσις των εργαστηριακών ασκήσεων αποτελεί προϋπόθεσιν δια την λήψιν του πτυχίου. 4.Φοιτηταί απορριπτόμενοι κατά την δευτέραν τμηματικήν εξεταστικήν περίοδον του μηνός Οκτωβρίου εις πλείονα των 2 μαθημάτων, θεωρούνται αποτυχόντες και υποχρεούνται να επαναλάβουν τα μαθήματα του αυτού έτους σπουδών, κατοχυρουμένης της βαθμολογίας των εις α μαθήματα ούτοι έλαβον προβιβάσιμον βαθμόν. Εις τον ανωτέρω υπολογισμόν δεν συμπεριλαμβάνεται το μάθημα της ξένης γλώσσης. 5.Φοιτητής θεωρείται περατώσας επιτυχώς μάθημα τι, ετήσιον ή εξαμηνιαίον, εφ’ όσον έτυχεν επ’ αυτού βαθμόν τουλάχιστον 5. Μεταφορά μαθημάτων. ΄Αρθρ.4.-1.Φοιτηταί οφείλοντες 2 ετήσια μαθήματα ή 4 εξαμηνιαία ή έν ετήσιον και 2 εξαμηνιαία λόγω απορρίψεώς των ή μη προσελεύσεως των προς εξέτασιν, εγγράφονται αυτοδικαίως εις το επόμενον έτος σπουδών, μεταφέροντες την εξέτασιν των μαθημάτων τούτων ομού μετά των μαθημάτων του εις ο εγγράφονται ούτοι νέου έτους σπουδών. Μεταξύ των μεταφερομένων μαθημάτων δεν υπολογίζεται το μάθημα της ξένης γλώσσης. Μάθημα μεταφερόμενον εις το τελευταίον έτος σπουδών εξετάζεται ομού μετά των επί πτυχίω μαθημάτων. 2.Η εξέτασις των κατά την προηγουμένην παράγραφον μεταφερομένων μαθημάτων διενεργείται εντός των κατά το προηγούμενον άρθρον οριζομένων εξεταστικών περιόδων και δη κατά μεν την περίοδον του μηνός Ιουνίου κανονικώς, κατά δε την περίοδον του μηνός Οκτωβρίου ενώπιον τριμελούς Επιτροπής εκ Καθηγητών. Η Επιτροπή αύτη, οριζομένη υπό του Κοσμήτορος της Σχολής, συγκροτείται εκ του διδάσκοντος το μάθημα και εξ ετέρων δύο Καθηγητών, κατά προτίμησιν συγγενικών μαθημάτων. 3.Φοιτητής απορριπτόμενος εις μεταφερόμενον μάθημα, θεωρείται αποτυχών, υποχρεούμενος να επαναλάβη τα μαθήματα του αυτού έτους σπουδών, κατοχυρουμένης της βαθμολογίας, εις α μαθήματα έλαβεν ούτος προβιβάσιμον βαθμόν. 4Δεν επιτρέπεται η περαιτέρω μεταφορά μεταφερομένου μαθήματος. Πτυχιακαί εξετάσεις Άρθρ.5.-1.Αι πτυχιακαί εξετάσεις συνίστανται εις εξέτασιν των μαθημάτων του τελευταίου μόνον  Σελ. 528 (γ) έτους σπουδών, άρχονται από της περιόδου του μηνός Ιουνίου του οικείου ακαδημαϊκού έτους και διεξάγονται κατά τας ακολούθους περιόδους, ήτοι τρίς του έτους κατά τους μήνας Ιούνιον, Οκτώβριον, Φεβρουάριον. 2.Τα εξεταζόμενα επί πτυχίω μαθήματα είναι τα εν τω προγράμματι διδασκομένων μαθημάτων εν τω τελευταίω έτει σπουδών δι έκαστον Τμήμα της Σχολής διδασκόμενα υποχρεωτικά και δηλωθέντα υφ’ εκάστου φοιτητού κατ’ επιλογήν μαθήματα, ως επίσης και τα εν τω τελευταίω έτει σπουδών μεταφερθέντα μαθήματα. 3.Αι πτυχιακαί εξετάσεις διεξάγονται καθ’ ον τρόπον αι τμηματικαί, περί ων η παρ. 2 του άρθρ. 3 της παρούσης. 4.Ο βαθμός πτυχίου συνάγεται εκ του υπολογισμού της επιτευχθείσης βαθμολογίας εφ’ενός εκάστου μαθήματος όλων των ετών φοιτήσεως του φοιτητού εν τη Φυσικομαθηματική Σχολή του Πανεπιστημίου Θεσσαλονίκης. Δια τον κατά τα ανωτέρω υπολογισμόν προστίθενται οι βαθμοί απάντων των μαθημάτων των ετών φοιτήσεως εν τη ως άνω Σχολή, το δε άθροισμα τούτων διαιρείται δια του συνολικού αριθμού των ως άνω μαθημάτων. Δια το μάθημα της ξένης γλώσσης ο μέσος όρος των βαθμών και των τριών ετών σπουδών λαμβάνεται ως είς βαθμός. Δια τον υπολογισμόν της βαθμολογίας του πτυχίου των μετεγγραφομένων εξ Ανωτάτων Εκπαιδευτικών Ιδρυμάτων της αλλοδαπής ή της ημεδαπής ή κατατασσομένων εν τη Σχολή εξ άλλων Τμημάτων αυτής από του πανεπιστημιακού έτους 1971-72 και εφεξής δεν λαμβάνονται υπ’ όψιν οι βαθμοί των μαθημάτων, τα οποία εξητάσθησαν οι ενδιαφερόμενοι ως φοιτηταί της εξ ης προέρχεται έκαστος Σχολής ή Τμήματος της Φυσικομαθηματικής Σχολής. Μεταβατικαί διατάξεις Άρθρ.6.-α)Φοιτηταί διδαχθέντες και εξετασθέντες επιτυχώς εις μαθήματα, άτινα εκ της εφαρμογής του νέου προγράμματος σπουδών, διδάσκονται εις επόμενον έτος σπουδών, απαλλάσσονται της εξετάσεως των εν λόγω μαθημάτων κατοχυρουμένης της επ’ αυτών κτηθείσης βαθμολογίας. β)Η εξέτασις μεταφερομένου μαθήματος είναι υποχρεωτική και εις περίπτωσιν καθ’ ην το μεταφερόμενον μάθημα δεν διδάσκεται εν τω έτει σπουδών εξ ου μεταφέρεται συνεπεία της αλλαγής του προγράμματος σπουδών. γ)Φοιτηταί, εγγραφέντες κατά το πανεπιστημιακόν έτος 1970-71 εις έν εκ των τριών ετών φοιτήσεως (Α,Β,Γ) και οφείλοντες την εξέτασιν δύο μαθημάτων και επί πλέον του μαθήματος της ξένης γλώσσης του οικείου έτους σπουδών, προάγονται εις το επόμενον έτος, μεταφέροντες την εξέτασιν των ως άνω μαθημάτων ομού μετά των μαθημάτων του έτους τούτου. 31.Ε.ι.13 Σχολή Θετικών Επιστημών Παν/μίου Θεσ/νίκης δ) Μάθημα του προϊσχύσαντος προγράμματος σπουδών, διδασκόμενον επί τη βάσει του νέου προγράμματος σπουδών από του πανεπιστημιακού έτους 1971 – 72 ως προαιρετικόν μάθημα επομένου του εις ο εδιδάσκετο έτους σπουδών δεν δύναται να επιλεγή υπό των φοιτητών, οίτινες επεράτωσαν επιτυχώς την παρακολούθησιν του μαθήματος τούτου. ε) Ειδικώς κατά το πανεπιστημιακόν έτος 1971 – 72 ως έν εκ των υποχρεωτικών μαθημάτων του Δ΄ έτους σπουδών του Μαθηματικού Τμήματος θεωρείται το μάθημα των Διαφορικών Εξισώσεων αντί του μαθήματος των Μιγαδικών Συναρτήσεων. ς) Προκειμένου περί φοιτητών κατά το πανεπιστημιακόν έτος 1971 – 72 των λοιπών ετών φοιτήσεως πλην του Α΄, ο βαθμός πτυχίου των συνάγεται εκ της επιδόσεώς των εις άπαντα τα μαθήματα του διανυομένου υφ’ εκάστου φοιτητού, κατά το ως άνω έτος, έτους σπουδών και επί πλέον εις τα μαθήματα όλων των επομένων ετών φοιτήσεως εν τη Φυσικομαθηματική Σχολή του Πανεπιστημίου Θεσσαλονίκης. Ειδικώς δια το μάθημα της ξένης γλώσσης ως βαθμός πτυχίου θα υπολογισθή δια τους κατά το πανεπιστημιακόν έτος 1971 – 72 φοιτητάς του τρίτου (Γ΄) μεν έτους η κτηθείσα βαθμολογία, του δε δευτέρου (Β΄) έτους ο μέσος όρος βαθμολογίας εις το μάθημα τούτο κατά το δεύτερον (Β΄) και τρίτον (Γ΄) έτος σπουδών, καθ’α θα διδαχθή το μάθημα τούτο. ζ) Η διάταξις της παρ.α΄ του παρόντος άρθρου ισχύει προκειμένου περί εξεταστέων επί πτυχίω μαθημάτων, των φοιτητών δικαιουμένων, όπως προσέρχωνται άπαξ εις επανεξέτασιν επί των κατά το παλαιόν πρόγραμμα επιτυχώς εξετασθέντων μαθημάτων προς βελτίωσιν της κτηθείσης βαθμολογίας. Η παρούσα δημοσιευθήτω δια της Εφημερίδος της Κυβερνήσεως. Βλ. και γενικάς διατάξεις της υπ’ αριθ. 53035/1972 αποφάσεως (τόμ. 31 σελ. 82, 07).